'Koors' 'n waagmoedige poging | Netwerk24
Deur Francois Bekker, Lynnwood 08 September 2016 00:41
Dit gons in die SMS-kolom oor Deon Meyer se Koors.
Ek dink dit is belangrik om opinies van die lesers te kry en nie net van resensente nie. Hier is my indruk van die boek.
Vir suksesvolle skrywers soos Deon Meyer – die doyen van Suid-Afrikaanse spanningsfiksie – is resepmatigheid die grootste slaggat om te vermy. Koors is 'n waagmoedige poging van Meyer om nuut te skryf.
Ek het veral drie probleme met die teks. Wat fokalisering betref, beleef ons die verhaal deur die oë van 'n 13-jarige. Die storie het die gevoel van 'n tienerroman.
Ondanks interessante scenario-skepping is die spanningslyn nie op die peil van Meyer se ­oeuvre nie. Die boek, wat ongeveer 600 bladsye beslaan, kon doen met 'n strenger redakteurshand.
Die ontknoping van die verhaal is verrassend. Dit gee nuwe betekenis aan die opvatting dat die toekoms seker is, die verlede egter geheel en al onvoorspelbaar. Vergesog? Lesers moet maar self besluit.